Държавен вестник, бр. 26, 2013 г., стр. 138

СТР.  138	
Д Ъ Р Ж А В Е Н  В Е С Т Н И К 	
БРОЙ  26
(Н20-Н22) Иридоциклит и други болести на ириса и на цилиарното тяло
Хроничните и рецидивиращи форми се отнасят към точка „а“ за всички групи
Решенията са дадени в табличната част
Болести на лещата (Н25-Н28).
Катаракти и други болести на лещата (афакия, луксация и сублуксация на лещата).Тук не се 
включват Q12.0 Вродена катаракта; Q12.-Вродени аномалии на лещата; Т85.2 Механични усложнения 
свързани с имплантиране на леща и Z96.1 Псевдофакия .
При придобита катаракта освидетелстваните по графи 1,3 и 4 са негодни. По графа 2 подлежат 
на контролен преглед през 6 месеца,като годността се определя съобразно изискванията за зрителна 
острота по рубрики Н52 и Н54. 
Афакия и псевдофакия на едно или две очи са негодни.
Решенията са дадени в табличната част
Болести на хориоидеята и ретината (Н30-Н36)
(Н30-Н32) Хориоретинит, цикатрикси и други заболявания на хориоидеята
Тук се отнасят хориоретинити от всякакъв вид, наследствени дегенерации на хориоидеята, кръво­
изливи, отлепвания и др.
Хориоретинити с периферна локализация при пълно функционално възтановяване, без рецидив 
са годни по графа 2,3 и 4. След остър иридоциклит при наличие на единични отлагания от ирисов 
пигмент по предна лещна капсула и пълно възстановяване функциите по графа 2,3 и 4 са годни Хро­
ничните и рецидивиращи форми се освидетелстват по буква „а“
(Н33-Н36) Отлепване, разкъсване, съдови и други болести на ретината.
Тук се включват и всички преаблационни състояния, исхемията, отокът, ексудатите, кръвоизливите 
на ретината от всякакъв характер, както и всички дегенеративни заболявания на ретината. Наличи­
ето на тапеторетинална дегенерация на ретината се определя в клинични условия при изследване на 
тъмнинната адаптация, независимо от зрителната острота и без наличието на пигмент. При силно 
понижение или липсващи ERG потенциали се приемa, че има наличие на тапеторетинална дегенера­
ция. Тук се отнасят, както вродената есенциална хемералопия, придружавана от обективни изменения, 
така и симптоматичната хемералопия при дегенеративни ретинити, дифузни хориоретинити, болестни 
форми на късогледство и др., при които хемералопията се явява като симптом. Тъй като доказване­
то на хемералопията е трудно, решението трябва да се взима след клинично изследване в болнично 
заведение, като задължително следва да се изследват тъмнинната адаптация и периферното зрение.
Отлепването на ретината се приема по буква „а“, а другите заболявания на ретината със запазени 
функции на окото са годни за графа 2,3 и 4.
Решенията са дадени в табличната част.
Глаукома (Н40-Н42)
Доказването на глаукомата да става в специализирано лечебно заведение на МО. Временно покачване 
на ВОН по повод лечение на друго заболяване е противопоказание за плавателна служба по 2,3 и 4.
Решенията са дадени в табличната част.
Болести на стъкловидното тяло и очната ябълка (Н43-Н45)
Н43 Болести на стъкловидното тяло
Тук се отнасят случаите на пролапс, отлепвания, кръвоизливи, кристални отлагания, помътнявания 
и дегенерации на стъкловидното тяло.
Решенията са дадени в табличната част.
Н44 Болести на очната ябълка.
Тук се включват случаите на панофталмит, възловиден офталмит, дегенеративни заболявания, 
злокачествена миопия, вътреочно чуждо тяло. 
Решенията са дадени в табличната част.
Болести на зрителния нерв и зрителните пътища (Н46-Н48)
Решенията са дадени в табличната част.
Болести на мускулите на окото, нарушения на бинокуларното движение на очите, акомодацията 
и рефракцията (Н49-Н52)
Н49-Н51 Страбизъм на очите и други нарушения на бинокуларното зрение
При съдружното кривогледство винаги е смутено бинокуларното зрение и обикновено зрителната 
острота на едното (кривогледото) око е намалена, но критерият за годността не е зрителната острота, 
а наличието на самото кривогледство.
Паралитичното кривогледство без двойни образи се третира като съдружно. При наличие на двой­
ни образи решението за годността се взема съобразно прогнозата и възможностите за излекуване 
след оперативно лечение. При наличие на паралитично кривогледство с двойни образи с давност до 
1 година, ако останат двойните образи – освидетелстваните по всички графи са негодни.
Решенията са дадени в табличната част.
Н52 Нарушения на рефракцията и акомодацията.
Тук спадат всички рефракционни аномалии: късогледство, далекогледство, астигматизъм (от всич­
ките му разновидности) и анизометропия. 
По графа 1: 
– кандидатите за ВВМУ са годни при зрителна острота 1.0 без корекция за всяко око. 
– кандидатите за военна служба във ВМС са годни при зрителна острота 0.5 за всяко око без ко­
рекция и не по-малко от 0.8 за всяко око с допустимата корекция
Решенията са дадени в табличната част.